אייל לשם

אייל לשם הוא רופא ישראלי, פרופסור לרפואה פנימית ומחלות זיהומיות בפקולטה לרפואה באוניברסיטת תל אביב. מנהל את המכון לרפואת מטיילים ומחלות טרופיות בבית החולים תל השומר (משנת 2019).

ביוגרפיה
לשם הוא בוגר בהצטיינות של בית הספר לרפואה של הטכניון משנת 2000, ובעל התמחות ברפואה פנימית והתמחות-על מחלות זיהומיות בבבית החולים תל השומר. ב-2006, עבר השתלמות קלינית במרכז רפואי CIWEC בקטמנדו. בשנים 2012–2015, עבר השתלמות בהמרכזים לבקרת מחלות ומניעתן (CDC) באטלנטה. בשנת 2019, קיבל תעודה ברפואה טרופית והיגיינה מאוניברסיטת גלאזגו בסקוטלנד.

לשם עובד כרופא מומחה בכיר ביחידה למחלות זיהומיות, בכיר במחלקה פנימית ג', ומשנת 2019, מנהל את המכון לרפואת מטיילים ומחלות טרופיות בתל השומר.
הוא מתמחה בזיהומים ויראליים ובמחלות הנרכשות בנסיעה לאזורים טרופיים ומדינות מתפתחות.
לשם הוא עורך חבר בפרסום הרשמי של הארגון הבינלאומי לרפואת מטיילים (JTM), חוקר אורח ב-CDC באטלנטה ויועץ לארגון הבריאות העולמי.

פרופ' לשם הוא פרופסור חבר קליני בחוג לרפואה פנימית בפקולטה לרפואה באוניברסיטת תל אביב, חיבר מעל 100 מאמרים מדעיים והשתתף בכתיבת ספרי רפואה. חבר באיגוד הישראלי למחלות זיהומיות, האיגוד הישראלי לפרזיטולוגיה, פרוטוזואולוגיה ומחלות טרופיות ובאיגוד הבינלאומי לרפואת מטיילים.

בעקבות התפרצות נגיף הקורונה בישראל, בשל התמחותו במחלות טרופיות וזיהומים ויראליים, הרבה להתראיין בכלי התקשורת.

קישורים חיצוניים
 פרופ' אייל לשם באתר בית החולים שיבא
 פרופ' אייל לשם באתר הרצליה מדיקל סנטר

הערות שוליים

בוגרי אוניברסיטת גלאזגו
בעלי תואר דוקטור לרפואה מהטכניון - מכון טכנולוגי לישראל
רופאים ישראלים בארגון הבריאות העולמי
סגל המרכז הרפואי ע"ש חיים שיבא - תל השומר
רופאים פנימיים ישראלים
סגל אוניברסיטת תל אביב: רפואה